b'\n_START_ARTICLE_\nFeierkreft\n_START_PARAGRAPH_\nFeierkreft er hudkreft p\xc3\xa5 pungen hos feiere._NEWLINE_Kreften er framkalt av stoffer i soten.  Sykdommen ble f\xc3\xb8rste gang beskrevet av den engelske kirurgen Percivall Pott (1714\xe2\x80\x931788) i 1775. Dette var f\xc3\xb8rste gang det ble beskrevet en sammenheng mellom en krefttype og p\xc3\xa5virkning av kjemikalier, og mellom et spesifikt yrke og risiko for kreft._NEWLINE_Sykdommen var hovedsakelig et britisk fenomen. Eksempelvis hadde feiere i Tyskland tette kl\xc3\xa6r som ga beskyttelse, som forhindret soten til akkumulere seg p\xc3\xa5 den nedre overflaten av skrotum. I Storbritannia ble gutter sent opp i skorsteinspipene i kun underbukser og skjorte, og tidvis helt nakne. Behandling var kirurgi hvor sykt kj\xc3\xb8tt ble sk\xc3\xa5ret bort. F\xc3\xb8r bed\xc3\xb8velse var dette i seg selv en enkel prosess for kirurgen, men forskrekkelig og smertefullt for pasienten.'